Document ID: 32003R0142

32003R0142
L 023/9
JURNALUL OFÍCIAL AL UNIUNII EUROPENE
REGULAMENTUL (CE) NR. 142/2003 AL COMISIEI
din 27 ianuarie 2003
de închidere a procedurilor de salvgardare privind anumite produse siderurgice și de prevedere a rambursării anumitor drepturi
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 3285/94 al Consiliului din 22 decembrie 1994 privind regimul comun aplicabil importurilor și de abrogare a Regulamentului (CE) nr. 518/94 (1), astfel cum a fost modificat prin Regulamentul (CE) nr. 2474/2000 (2), în special articolul 7,
având în vedere Regulamentul (CE) nr. 519/94 al Consiliului din 7 martie 1994 privind regimul comun aplicabil importurilor din anumite țări terțe și de abrogare a Regulamentelor (CEE) nr. 1765/82, (CEE) nr. 1766/82 și (CEE) nr. 3420/83 (3), astfel cum a fost modificat prin Regulamentul (CE) nr. 1138/98 al Consiliului (4), în special articolul 6,
după consultări în cadrul comitetului consultativ instituit în temeiul articolului 4 din Regulamentul (CE) nr. 3285/94 și respectiv din Regulamentul (CE) nr. 519/94,
întrucât:
(1)
La 6 martie 2002, un anumit număr de state membre (denumite în continuare „statele membre interesate”) au informat Comisia că evoluția importurilor părea să facă necesară adoptarea unor măsuri de salvgardare. Acestea i-au comunicat informații cu privire la probele disponibile, în conformitate cu dispozițiile articolului 10 din Regulamentul (CE) nr. 3285/94 al Consiliului și ale articolului 8 din Regulamentul (CE) nr. 519/94 al Consiliului și au solicitat Comisiei să instituie măsuri de salvgardare provizorii și să deschidă o anchetă de salvgardare.
(2)
Statele membre interesate au susținut că importurile anumitor produse siderurgice au cunoscut recent o creștere substanțială și că închiderea pieței americane, din cauza măsurilor de protecție comercială luate de Statele Unite ale Americii (Statele Unite), nu numai că a privat producătorii comunitari de un debușeu important pentru exporturile lor, dar a instaurat și condițiile favorabile unei devieri masive a schimburilor comerciale de produse siderurgice din Statele Unite spre Comunitatea Europeană (denumită în continuare „Comunitatea”). Statele membre au susținut că produsele destinate pieței americane erau reorientate către piața Comunității, ceea ce ar fi putut atrage o creștere dramatică a nivelului deja ridicat al importurilor la preț scăzut și agravarea dezorganizării deja considerabile a pieței comunitare a oțelului, datorită creșterilor anterioare ale exporturilor care amenințau producătorii comunitari cu un prejudiciu grav.
(3)
Statele membre interesate au arătat că producătorii comunitari au furnizat informațiile necesare și că au solicitat adoptarea urgentă de măsuri de salvgardare, fiindcă orice întârziere putea cauza un prejudiciu greu de reparat.
(4)
Comisia a informat toate statele membre despre situația invocată și le-a consultat cu privire la condițiile și modalitățile de import, evoluția acestora, prejudiciul sau amenințarea cu un prejudiciu grav pentru fiecare dintre sectoarele în cauză, precum și despre diferite aspecte ale situației economice și comerciale a produselor comunitare în cauză.
(5)
La 28 martie 2002, Comisia a deschis o anchetă cu privire la prejudiciul grav sau la amenințarea cu un prejudiciu grav suferită de producătorii comunitari de produse similare sau direct concurente cu anumite produse siderurgice importate. Cele 21 de produse luate în considerare în această anchetă sunt: 1) rulouri din oțeluri nealiate, laminate la cald; 2) tole din oțeluri nealiate, laminate la cald; 3) benzi din oțeluri nealiate, laminate la cald; 4) produse plate din oțeluri aliate, laminate la cald; 5) tole laminate la rece; 6) tole electrice (altele decât tolele din oțel electrotehnic cu granulație orientată); 7) tole acoperite cu metal; 8) tole acoperite cu compuși organici; 9) oțelurile pentru ambalaje; 10) tole quarto; 11) platbande late; 12) laminatele comerciale din oțeluri nealiate și profilate ușoare; 13) laminatele comerciale din oțeluri aliate și profilate ușoare; 14) bare pentru armături de beton; 15) barele și profilele ușoare din oțeluri inoxidabile; 16) sârmă din oțeluri inoxidabile; 17) fire din oțeluri inoxidabile; 18) accesorii de țevărie ( 609,6 mm); 19) flanșe (altele decât cele din oțeluri inoxidabile); 20) conducte de gaze; 21) profile tubulare.
(6)
Simultan, pe baza informațiilor obținute și verificate înaintea deschiderii anchetei, au fost instituite măsuri provizorii pentru 15 dintre produsele siderurgice în cauză, respectiv produsele nr. 1, 2, 3, 4, 5, 6, 9, 10, 11, 12, 13, 14, 17, 18 și 19 prevăzute la considerentul 5 de mai sus.
(7)
Comisia a întreprins o anchetă detaliată pentru fiecare dintre cele 21 de produse menționate mai sus. Aceasta i-a informat oficial pe producătorii-exportatori și pe importatorii notoriu interesați, precum și pe asociațiile reprezentative ale acestora, pe reprezentanții țărilor exportatoare și pe producătorii comunitari. Comisia a trimis chestionare tuturor acestor părți, precum și celor care s-au făcut cunoscute în termenele precizate în avizul de deschidere. În conformitate cu articolul 5 din Regulamentul (CE) nr. 519/94 al Consiliului și articolului 6 din Regulamentul (CE) nr. 3285/94 al Consiliului, Comisia a dat și părților direct interesate posibilitatea de a-și face cunoscut punctul de vedere în scris și de a cere să fie audiate.
(8)
Anumiți producători-exportatori, producători comunitari, importatori și utilizatori, precum și asociațiile lor corespunzătoare și autoritățile din țări terțe au formulat comentarii în scris. Au fost audiate toate părțile interesate care au solicitat o audiere în termenul stabilit, care au arătat că sunt susceptibile să fie afectate de rezultatul procedurii și că există motive speciale pentru a fi audiate. Comentariile prezentate oral și în scris de către părți au fost examinate și luate în considerare în scopul stabilirii concluziilor definitive. Comisia a studiat și a verificat toate informațiile considerate necesare, în sensul unei hotărâri definitive. Au fost efectuate vizite de verificare la sediile a 30 de producători comunitari, a 12 producători-exportatori și a 2 importatori.
(9)
Rezultatele anchetei cu privire la produsele 1, 2, 3, 4, 5, 18 și 19 sunt prezentate în Regulamentul (CE) nr. 1694/2002 al Comisiei (5) care instituie măsuri de salvgardare definitive împotriva acestor produse, iar rezultatele cu privire la produsele 6, 7, 8, 11, 12, 13, 15, 16, 17, 20 și 21 sunt prezentate în Regulamentul (CE) nr. 1695/2002 al Comisiei (6), care închide anumite proceduri de salvgardare legate de aceste produse, stabilește un sistem de supraveghere pentru anumite produse siderurgice și prevede rambursarea anumitor drepturi.
(10)
În septembrie 2002, Comisia a primit noi informații privind produsele nr. 9, 10 și 14, în conformitate cu care în 2002 importurile au crescut categoric comparativ cu 2001, iar producătorii comunitari au suferit pierderi financiare și vânzările au scăzut. Prin urmare, Comisia a estimat că este cazul să continue anchetele privind aceste produse. În acest scop, printr-un aviz publicat la 11 decembrie 2002 (7), Comisia a arătat că, luând în considerare circumstanțele excepționale (descrise în aviz), termenul fixat pentru încheierea anchetei de salvgardare se prelungește de la 27 decembrie 2002 la 27 februarie 2003. Comisia a cercetat și a verificat informațiile suplimentare pe care le-a considerat necesare de la producătorii comunitari și de la exportatorii în Comunitate și a efectuat noi controale la fața locului, la sediile celor 14 producători comunitari. Aceste anchete sunt în prezent încheiate și rezultatele lor cu privire la produsele nr. 9, 10 și 14 sunt prezentate în continuare.
(11)
Produsele în cauză sunt anumite produse laminate plate, din fier sau oțeluri nealiate:
-
rulate, neplacate și neacoperite, simplu laminate la rece sau
-
cositorite sau acoperite cu oxizi de crom sau cu crom și oxizi de crom, vopsite, lăcuite sau acoperite cu materiale plastice sau cu anumite alte substanțe.
(12)
Produsele în cauză (denumite în continuare „oțeluri pentru ambalaje”) se clasifică în prezent la codurile NC 7209 18 99, 7210 11 10, 7210 11 90, 7210 12 11, 7210 12 19, 7210 12 90, 7210 50 10, 7210 50 90, 7210 70 31, 7210 90 33, 7211 23 51, 7212 10 10, 7212 10 91, 7212 10 93, 7212 10 99, 7212 40 10, 7212 40 95.
(13)
Oțelurile pentru ambalaje se obțin prin laminarea la rece a tolelor din fier sau din oțeluri nealiate, care sunt apoi, după caz, vopsite, lăcuite, cositorite sau acoperite cu alte materiale. Sunt în general folosite la fabricarea cutiilor de conserve și a altor tipuri de ambalaje.
(14)
Comisia a analizat importurile produselor în cauză în perioada cuprinsă între 1997 și 2001, atât în termeni absoluți, cât și față de producția destinată vânzării și față de producția totală (care cuprinde producția destinată utilizării captive). De asemenea, a studiat evoluția importurilor în 2002, atât în termeni absoluți, cât și în termeni relativi. Tabelul următor arată această evoluție pe parcursul anilor 1997 - 2001. Pentru 2002, se indică importurile realizate până în iunie și se furnizează o estimare pentru întregul an.
Produsul 9
Oțeluri pentru ambalaje
Consum
1997
1998
1999
2000
2001
2002
estimare
2002
ianuarie-iunie
Volum (t)
3 947 987
4 147 807
3 932 959
4 249 024
3 889 003
4 006 821
2 109 939
Date cu privire la importuri
Totalul importurilor
1997
1998
1999
2000
2001
2002
estimare
2002
ianuarie - iunie
Volum (t)
338 999
479 313
616 680
536 302
524 836
547 780
299 709
Creștere (%)
41,4
28,7
-13,0
-2,1
4,4
Cota de piață (%)
8,6
11,6
15,7
12,6
13,5
13,7
14,2
Raport importuri/producție totală (%)
7,5
10,1
14,4
11,4
12,1
12,4
12,9
Raport importuri/producție vândută (%)
7,5
10,3
14,5
11,5
12,2
12,6
13,2
Preț unitar (euro/t)
n/a
583
539
676
596
550
557
1998/1997
1999/1998
2000/1999
2001/2000
2002/2001
Volum în medii mobile (t)
409 156
547 997
576 491
530 569
536 308
(15)
În termeni absoluți, importurile produselor în cauză au crescut cu 80 % între 1997 și 1999, apoi au scăzut cu 15 % între 1999 și 2001. În 2002, au înregistrat o creștere de 4 %. Față de producția totală și de producția destinată vânzării, importurile au crescut de la aproximativ 7,5 % în 1997 la aproape 14,5 % în 1999. Ele au scăzut la aproximativ 11,5 % în 2000, înainte de a crește din nou în 2001. În 2002, importurile au crescut atât față de producția totală, cât și față de producția destinată vânzării, dar nivelul lor a rămas inferior celui din 1999.
(16)
Ținând cont de scăderea importurilor, atât în termeni absoluți cât și relativi, între 1999 și 2001 și sub rezerva creșterii lor din 2002, nu se poate concluziona că a avut loc recent o creștere bruscă, importantă și semnificativă a importurilor. Prin urmare, Comisia a concluzionat că nu sunt îndeplinite condițiile necesare pentru adoptarea de măsuri de salvgardare definitive.
(17)
Produsele în cauză sunt:
anumite produse plate, din fier sau oțeluri nealiate, neplacate și neacoperite, nerulate, simplu laminate la cald:
-
altele decât cele cu motive în relief, cu o lățime de 600 mm sau mai mult și cu o grosime de peste 10 mm, clasificate în prezent la codurile NC 7208 51 30 (cod TARIC 7208513010 ), ex 7208 51 50 (cod TARIC 7208515010), ex 7208 51 91 (cod TARIC 7208519110), ex 7208 51 99 (cod TARIC 7208519910) sau cu o lățime de 2 050 mm sau mai mult și cu o grosime cuprinsă între 4,75 mm și 10 mm, clasificate în prezent la codul NC ex 7208 52 91 (cod TARIC 7208529110) sau
-
cu lățimea de 600 mm sau mai mult, altele decât simplu laminate la cald, clasificate în prezent la codurile NC 7208 90 10 sau 7208 90 90;
anumite produse plate din fier sau din oțeluri nealiate, cu o lățime de 600 mm sau mai mult, placate sau acoperite, altfel decât cele cositorite, plumbuite (inclusiv tabla mată), zincate, acoperite cu oxizi de crom sau cu crom și oxizi de crom sau de aluminiu sau vopsite, lăcuite sau acoperite cu materiale plastice, altfel decât argintate, aurite, platinate sau emailate, simplu tratate la suprafață, inclusiv prin placare, sau simplu decupate în alte forme decât pătrate sau dreptunghiulare, placate (CECO), clasificate în prezent la codul NC 7210 90 31 și
anumite produse plate din oțeluri aliate (altele decât cele inoxidabile), cu o lățime de 600 mm sau mai mult, altele decât cele din oțeluri silico-manganoase denumite „magnetice” sau din oțeluri rapide:
-
simplu laminate la cald, nerulate, altele decât cele cu o grosime mai mică de 4,75 mm (CECO), clasificate în prezent la codurile NC 7225 40 20 și 7225 40 50 și
-
altele decât cele simplu laminate la cald sau la rece; altele decât cele zincate, simplu tratate la suprafață, inclusiv prin placare, sau simplu decupate în alte forme decât pătrate sau dreptunghiulare (CECO), clasificate în prezent la codul NC 7225 99 10.
(18)
Produsele în cauză sunt fabricate prin laminarea tolei de oțel pe cele patru fețe. Ele sunt folosite în numeroase aplicații, în special în construcția navală, inginerie și fabricarea țevilor și conductelor.
(19)
Comisia a analizat importurile produselor în cauză în perioada cuprinsă între 1997 și 2001, atât în termeni absoluți, cât și față de producția destinată vânzării și față de producția totală (care cuprinde producția destinată utilizării captive). Aceasta a studiat și evoluția importurilor din 2002, atât în termeni absoluți, cât și relativi. Următorul tabel prezintă această evoluție în cursul anilor 1997 - 2001. Pentru 2002, se indică importurile realizate până în iunie și se furnizează o estimare pentru întregul an.
Produsul 10
Tole quarto
Consum
1997
1998
1999
2000
2001
2002
estimare
2002
ianuarie - iunie
Volum (t)
9 198 227
10 069 103
8 207 564
8 699 946
9 045 288
8 411 598
4 552 723
Date cu privire la importuri
Totalul importurilor
1997
1998
1999
2000
2001
2002
estimare
2002
ianuarie - iunie
Volum (t)
1 811 787
2 285 468
1 423 355
1 173 890
1 715 357
1 453 445
775 131
Creștere (%)
26,1
-37,7
-17,5
46,1
-15,3
- 17,3
Cota de piață (%)
19,7
22,7
17,3
13,5
19,0
17,3
17,0
Raport importuri/producție totală (%)
16,6
20,4
14,7
11,5
17,0
15,3
16,4
Raport importuri/producție vândută
19,7
24,3
17,9
13,3
19,7
18,1
19,3
Preț unitar (euro/t)
269
330
268
320
323
332
330
1998/1997
1999/1998
2000/1999
2001/2000
2002/2001
Volum în medii mobile (t)
2 048 628
1 854 412
1 298 623
1 444 624
1 584 401
(20)
În termeni absoluți, importurile produselor în cauză au crescut de la 1,8 milioane de tone în 1997 la 2,3 milioane de tone în 1998, apoi au scăzut la 1,2 milioane de tone în 2000, înainte de a crește din nou în 2001, la 1,7 milioane de tone. Chiar dacă au înregistrat o creștere puternică între 2000 și 2001, aceasta trebuie apreciată în contextul importurilor, care rămân mai mici decât cele din 1997 și 1998. Se estimează că importurile au scăzut la 1,5 milioane de tone în 2002.
(21)
Aceeași tendință globală poate fi observată în ceea ce privește evoluția importurilor în raport cu producția totală și în raport cu producția destinată vânzării.
(22)
Ținând cont de evoluția importurilor (și în special de faptul că nivelul lor în cursul acestor ultimi ani rămâne inferior celor din 1997 și 1998), nu se poate concluziona că a avut loc recent o creștere bruscă, importantă și semnificativă a importurilor. Prin urmare, Comisia a concluzionat că nu sunt îndeplinite condițiile necesare pentru adoptarea de măsuri de salvgardare definitive.
(23)
Produsele în cauză sunt bare din fier sau din oțeluri nealiate, simplu forjate, laminate sau extrudate la cald, inclusiv cele care au suferit o torsiune după laminare și prezintă caneluri, striații, cavități, nervuri sau alte deformări obținute în cursul laminării. Acestea sunt clasificate în prezent la codurile NC 7214 20 00 și 7214 99 10.
(24)
Produsele în cauză sunt fabricate din țagle (produs semifinit) laminate la cald până la diametrul necesar. Acestea sunt folosite în special la consolidări în industria construcțiilor.
(25)
Comisia a analizat importurile produselor în cauză în perioada cuprinsă între 1997 și 2001, atât în termeni absoluți, cât și față de producția destinată vânzării și față de producția totală (care cuprinde producția destinată utilizării captive). Aceasta a studiat și evoluția importurilor în 2002, atât în termeni absoluți, cât și relativi. Următorul tabel prezintă această evoluție în cursul anilor 1997 - 2001. Pentru 2002, se indică importurile realizate până în iunie și se furnizează o estimare pentru întregul an.
Produsul 14
Bare pentru armături de beton
Consum
1997
1998
1999
2000
2001
2002
estimare
2002
ianuarie - iunie
Volum (t)
11 341 116
11 879 644
13 101 025
12 866 281
13 227 634
13 680 979
7 134 912
Date cu privire la importuri
Totalul importurilor
1997
1998
1999
2000
2001
2002
estimare
2002
ianuarie - iunie
Volum (t)
476 486
676 765
1 456 082
1 216 116
1 499 580
1 673 218
816 274
Creștere (%)
42,0
115,2
-16,5
23,3
11,6
Cota de piață (%)
4,2
5,7
11,1
9,5
11,3
12,2
11,4
Raport importuri/producție totală (%)
4,1
5,8
11,9
10,0
11,9
13,3
12,8
Raport importuri/producție vândută (%)
4,1
5,8
11,9
10,0
11,9
13,3
12,8
Preț unitar (euro/t)
223
224
213
247
249
248
240
1998/1997
1999/1998
2000/1999
2001/2000
2002/2001
Volum în medii mobile (t)
576 626
1 066 424
1 336 099
1 357 848
1 586 399
(26)
În termeni absoluți, importurile produselor în cauză au crescut de la 0,5 milioane de tone în 1997 la 1,5 milioane de tone în 1999, apoi au scăzut la 1,2 milioane de tone în 2000, înainte de a crește din nou în 2001, la 1,5 milioane de tone. Simultan, raportul dintre importuri și producția totală și cel dintre importuri și producția destinată vânzării a urmat aceeași evoluție. În 2002, importurile au crescut până la 1,7 milioane de tone.
(27)
Comisia a examinat dacă producătorii comunitari au suferit un prejudiciu grav cauzat de creșterea importurilor. La încheierea investigației cu privire la întreaga perioadă 1997 - 2001 și la evoluția situației în 2002, au reieșit următoarele:
-
capacitățile s-au diminuat ușor, scăzând de la 18,8 la 18, 2 milioane de tone între 1997 și 2001, apoi s-au menținut la acest nivel în 2002;
-
producția a crescut cu 8 % în perioada 1997 - 2001 (12,6 milioane de tone în 2001), apoi s-a menținut la acest nivel în 2002 (12,5 milioane de tone);
-
vânzările în Comunitate au prezentat o creștere de 9 % în perioada 1997 - 2001 (12,7 milioane de tone în 2001). Acestea s-au stabilizat la acest nivel în 2002 (12,8 milioane de tone);
-
prețul unitar al vânzărilor comunitare a scăzut ușor în 1997 și 1998, prezentând ulterior o creștere uniformă care l-a adus la 253 euro pe tonă în 2002, adică o creștere globală de 5 % față de nivelul din 1997. În 2002, prețurile au mai crescut cu 2 % (258 euro pe tonă);
-
prețul mediu al importurilor nu a fost sensibil mai mic decât prețul mediu al produselor comunitare nici în 2001 (- 3,4 %), nici în 2002 (- 0,6 %);
-
profiturile nete din vânzări în Uniunea Europeană au crescut de la 0,5 % la 3,5 % între 1997 și 2001 și ulterior au continuat să crească, ajungând la 4,6 % în 2002;
-
cota de piață a producătorilor comunitari a scăzut de la 96 % la 89 % între 1997 și 2001, iar apoi la 88 % în 2002.
(28)
Deși producătorii comunitari au suferit o pierdere a cotei de piață în perioada 1997 - 2001, în ansamblu, indicatorii economici nu reflectă o deteriorare globală sensibilă a situației lor. În fapt, rentabilitatea și cea mai mare parte a celorlalți indicatori arată o evoluție pozitivă în perioada cea mai recentă. În 2002, producătorii comunitari au pierdut din nou cote de piață, dar rentabilitatea acestora și cea mai mare parte a celorlalți indicatori prezintă o îmbunătățire, astfel încât tendința globală rămâne orientată favorabil.
(29)
Chiar dacă s-ar putea afirma în mod rezonabil că importurile au cunoscut o creștere bruscă, importantă și semnificativă, ținând cont de absența unei deteriorări generale sensibile a situației producătorilor comunitari și de evoluția pozitivă a celor mai mulți indicatori ai prejudiciului în 2001 (tendință care s-a confirmat în 2002), Comisia a concluzionat că nu sunt îndeplinite condițiile necesare pentru adoptarea de măsuri de salvgardare definitive.
(30)
Din motivele expuse mai sus, Comisia consideră că nu sunt îndeplinite condițiile necesare pentru adoptarea de măsuri de salvgardare definitive pentru produsele nr. 9, 10 și 14.
(31)
Prin urmare, este cazul să se închidă procedurile de salvgardare cu privire la aceste produse și să se ramburseze toate drepturile suplimentare percepute în temeiul măsurilor provizorii.
(32)
Prezentul regulament nu aduce atingere sistemului de supraveghere retrospectivă instituit de Regulamentul (CE) nr. 1695/2002 al Comisiei, care se aplică de asemenea produselor nr. 9, 10 și 14,
ADOPTĂ PREZENTUL REGULAMENT:
Articolul 1
Procedurile de salvgardare cu privire la produsele nr. 9, 10 și 14, descrise detaliat în anexa 1, se închid.
Articolul 2
Orice sumă achitată în baza măsurilor de salvgardare provizorii instituite de Regulamentul (CE) nr. 560/2002 al Comisiei (8) pentru produsele nr. 9, 10 și 14, descrise detaliat în anexa 1, vor fi rambursate în cel mai scurt timp.
Articolul 3
Statele membre și Comisia colaborează strâns pentru a asigura respectarea prezentului regulament.
Articolul 4
Prezentul regulament intră în vigoare în ziua următoare datei publicării sale în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 27 ianuarie 2003.

Labels: 3
1
5